स्टीयरिंग में खराबी के कारण रिकॉल किया, फ्री में पार्ट्स बदलेगी कंपनी
मारुति सुजुकी इंडिया लिमिटेड ने तकनीकी खराबी आने के कारण 87,599 गाड़ियों को वापस बुलाया है। कंपनी के इस रिकॉल में 5 जुलाई 2021 से 15 फरवरी 2023 के बीच बनाई गई एस-प्रेसो और ईको के मॉडल्स शामिल हैं।
मारुति सुजुकी इंडिया लिमिटेड ने तकनीकी खराबी आने के कारण 87,599 गाड़ियों को वापस बुलाया है। कंपनी के इस रिकॉल में 5 जुलाई 2021 से 15 फरवरी 2023 के बीच बनाई गई एस-प्रेसो और ईको के मॉडल्स शामिल हैं। मारुति सुजुकी ने 24 जुलाई को एक रेगुलेटरी फाइलिंग में इसकी जानकारी दी है।
एक्सचेंज फाइलिंग के अनुसार, इन गाड़ियों के स्टीयरिंग टाइ रॉड में कुछ कमी होने के कारण गाड़ी की हैंडलिंग और स्टीयरेबिलिटी (गाड़ी को मोड़ने या घुमाने की क्रिया) में परेशानी आ सकती है।
कस्टमर से नहीं लिया जाएगा कोई चार्ज
कंपनी ने बताया कि मारुति सुजुकी के अधिकृत वर्कशॉप मॉडल्स के ऑनर्स से संपर्क करेंगे, जहां डिफेक्ट को सही किया जाएगा। वाहन मालिकों को खराब पार्ट को बदलने की जानकारी दे दी जाएगी। डिफेक्ट सुधारने या पार्ट्स बदलने के लिए कस्टमर से किसी भी तरह का शुल्क नहीं लिया जाएगा।
इस साल कंपनी का चौथा रीकॉल
इस साल में मारुति सुजुकी ने 4 बार अपनी गाड़ियां रीकॉल की हैं। इससे पहले वैक्यूम पंप में खराबी आने के कारण बलेनो की 7,213 यूनिट्स को रिकॉल किया गया था। कंपनी के इस रिकॉल में 27 अक्टूबर 2016 से 1 नवंबर 2019 के बीच बनाई गई प्रीमियम हैचबैक के RS वैरिएंट का डिफेक्ट सही किया था।
पहले भी वापस बुलाई थी कारें
देश में गाड़ी रिकॉल के बड़े मामले
